<https://www.siasat.pk/forums/threads/%D8%B9%D9%85%D8%B1%D8%A7%D9%86-%D8%AE%D8%A7%D9%86%D8%8C-%D9%81%D9%88%D8%A7%D8%AF-%DA%86%D9%88%D8%AF%DA%BE%D8%B1%DB%8C-%D8%A7%D9%88%D8%B1-%D8%A7%D8%B3%D8%AF-%D8%B9%D9%85%D8%B1-%DA%A9%D9%88-%D8%AA%D9%88%DB%81%DB%8C%D9%86-%D8%A7%D9%84%DB%8C%DA%A9%D8%B4%D9%86-%DA%A9%D9%85%DB%8C%D8%B4%D9%86-%DA%A9%D8%A7-%D9%86%D9%88%D9%B9%D8%B3-%D8%AC%D8%A7%D8%B1%DB%8C.835151/>
<http://schema.org/articleBody>
"سابق وزیراعظم وچیئرمین پاکستان تحریک انصاف عمران خان، سابق وفاقی وزیر فواد چودھری اور جنرل سیکرٹری تحریک انصاف اسد عمر کو الیکشن کمیشن آف پاکستان نے توہین الیکشن کمیشن کے نوٹسز جاری کر دیئے ہیں۔ \n\nتفصیلات کے مطابق مطابق چیئرمین تحریک انصاف عمران خان نے بھکر جلسے میں چیف الیکشن کمشنر سکندر سلطان راجہ کے خلاف توہین آمیز ریمارکس اور الزامات لگائے تھے جس پر سابق وزیراعظم وچیئرمین پاکستان تحریک انصاف عمران خان، سابق وفاقی وزیر فواد چودھری اور جنرل سیکرٹری تحریک انصاف اسد عمر کو الیکشن کمیشن آف پاکستان نے توہین الیکشن کمیشن کے نوٹسز جاری کر دیئے ہیں۔ \n\n\n\nالیکشن کمیشن کے نوٹس کے مطابق سابق وزیراعظم عمران خان نے بھکر میں جلسہ عام سے خطاب کرتے ہوئے 12 جولائی کو الیکشن کمیشن پر بے بنیاد الزامات لگانے کے علاوہ چیف الیکشن کمشنر سکندر سلطان راجہ کے خلاف توہین آمیز ریمارکس دیئے تھے۔  18 جولائی کو بھی الیکشن کمیشن پر بے بنیاد الزامات لگائے اور 21 اور 27 جولائی کو بھی چیف الیکشن کمشنر سکندر سلطان راجہ کے خلاف توہین آمیز ریمارکس پاس کیے تھے۔ \n\nترجمان کے جاری کردہ بیان کے مطابق الیکشن کمیشن کے نوٹس میں کہا گیا ہے کہ توہین الیکشن کمیشن کا نوٹس عمران خان کو چیف الیکشن کمشنر سکندر سلطان راجہ پر بے بنیاد الزامات لگانے پر بھجوایا گیا ہے جس میں 30 اگست 2022ء کو عمران خان کے علاوہ ، اسد عمر اور فواد چوہدری کو ذاتی حیثیت میں یا بذریعہ وکیل پیش ہونے کی ہدایت کی گئی ہے۔ \n\nالیکشن کمیشن کی طرف سے جاری کیے گئے نوٹس میں عمران خان کے الیکشن کمیشن پر الزامات اور توہین آمیز ریمارکس کا بھی حوالہ دیا گیا ہے۔ \n\nدریں اثنا ممنوعہ فنڈنگ کیس کی تحقیقات کے حوالے سے فیڈرل انویسٹی گیشن ایجنسی (ایف آئی اے) نے سابق وزیراعظم عمران خان کا مؤقف مسترد کرتے ہوئے سوالات کا جواب دینے کے لیے پھر سے نوٹس بھیجنے کا فیصلہ کیا ہے۔ ایف آئی اے نوٹس کا جواب دیتے ہوئے عمران خان نے کہا تھا کہ آپ کو جوابدہ نہیں نہ ہی معلومات دینے کا پابند ہوں۔"
<https://siasat.pk/forums/threads/%D8%B9%D9%85%D8%B1%D8%A7%D9%86-%D8%AE%D8%A7%D9%86%D8%8C-%D9%81%D9%88%D8%A7%D8%AF-%DA%86%D9%88%D8%AF%DA%BE%D8%B1%DB%8C-%D8%A7%D9%88%D8%B1-%D8%A7%D8%B3%D8%AF-%D8%B9%D9%85%D8%B1-%DA%A9%D9%88-%D8%AA%D9%88%DB%81%DB%8C%D9%86-%D8%A7%D9%84%DB%8C%DA%A9%D8%B4%D9%86-%DA%A9%D9%85%DB%8C%D8%B4%D9%86-%DA%A9%D8%A7-%D9%86%D9%88%D9%B9%D8%B3-%D8%AC%D8%A7%D8%B1%DB%8C.835151/>